Desigual

„Desigual“ – ispanų drabužių parduotuvių tinklas. Kompanija pasižymi savo produkcijoje naudojanti itin spalvingą bei ryškų dizainą. Viena sparčiausiai augančių mados bendrovių pasaulyje.

2013 m. pab. kompanijoje dirbo daugiau nei 3800 žmonių iš 83 skirtingų pasaulio šalių. 2012 m. parduota daugiau nei 22 milijonai įvairių „Desigual“ aprangos prekių.„Desigual debuts at New York Fashion Week“ Kompanijos pranešimas spaudai, 2013 m. rugsėjo 5 d. Nuoroda tikrinta 2014 m. rugpjūčio 16 d. 2013 m. pab. pasaulyje buvo 405 vardinės prekės ženklo parduotuvės, „Desigual“ drabužiai buvo prieinami daugiau nei 11 tūkst. parduotuvių, turėjo atskirus savo prekių skyrius 2500 universalinių parduotuvių. „Desigual“ produkcija yra pardavinėjama daugiau nei 110-yje pasaulio šalių.

2013 m. kompanijos pajamos siekė 828 mln. eurų, 18 % daugiau nei prieš tai buvusiais metais. 2013 m. buvo atidarytos 89-ios naujos parduotuvės, žengta į įvairias naujas rinkas, įskaitant Braziliją, Čilę bei Honkongą. Toliau stiprinamos pozicijos Europos šalyse, ypač Prancūzijoje, Italijoje bei Belgijoje. Internetinė prekyba prieinama 20-yje šalių.

Kompanija vykdo itin sparčią plėtrą, turi planų pajamas didinti 20–25 % kiekvienais metais. 2014 m. pab. tikimasi, jog pardavimai peržengs 1 mlrd. eurų ribą.„Desigual Looks to Expand, Compete with Zara“ Tinklalapis „Sourcing Journal Online“, Tara Donaldson, 2014 m. sausio 24 d. Nuoroda tikrinta 2014 m. rugpjūčio 16 d. Kompanijos pajamos didėja itin greitais tempais, 2007 m. jos siekė 86 mln. eurų, 2010 m. – 450 mln., o 2013 m. užbaigė su 828 mln. eurų pelnu.

Kompaniją 1983 m. įkūrė dvidešimtmetis šveicaras Thomas Meyer. Jaunasis dizaineris turėjo viziją sukurti prekės ženklą, kuris būtų nuotaikingas, ryškus bei įkvepiantis, taip pat ir kurio produkcija būtų prieinama visiems. Pirmasis jo sukurtas drabužis – džinsinis švarkelis, sulopytas iš įvairių senų džinsinių audinių. 1986 m. atidaryta pirmoji parduotuvė Ibisoje, Ispanijoje. Kompanijos logo siukūrė dizaineris Peret, kuris įmonėje dirba iki šiol.Desigual – It’s not the same – English Company Profile  Oficialus kompanijos tinklalapis. Nuoroda tikrinta 2014 m. rugpjūčio 16 d.

 Šaltiniai 

 Nuorodos 

 Oficialus „Desigual“ tinklalapis
 „Desigual“ socialiniame tinkle „Facebook“

Kategorija:Ispanijos įmonės
Kategorija:Drabužių parduotuvės